Սուրբ Գրիգոր Լուսավորիչ եկեղեցի (Շավիլ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ) Սուրբ Գրիգոր Լուսավորիչ եկեղեցի, Շավիլ քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ֆրանսիայի հայոց թեմին, գտնվում է Ֆրանսիայի մայրաքաղաք Փարիզից ոչ հեռու՝ Օ դը Սեն դեպարտամենտում՝ Շավիլի Կոմիտասի փողոցում։ Համակարգում է Շավիլ քաղաքում բնակվող առաքելական ֆրանսահայության հոգևոր կյանքը։ Պատմություն Հայերը Փարիզում և նրա արվարձաններում բնակություն են հաստատել ուշ միջնադարում, սակայն հայերի հոսքը ստվարացել է 19-րդ դարում և հատկապես հայոց ցեղասպանությունից հետո։ 20 հազար բնակիչ ունեցող Շավիլ բնակավայրի հայ համայնքը հայոց ցեղասպանության զոհերի հիշատակին նվիրված 50 հազար եվրո արժողությամբ 300-կիլոգրամանոց հուշարձանը՝ հայերենի այբուբենի տառերի հյուսումից կազմված խաչ, քաղաքին էր նվիրել 2002 թվականին: 2006 թվականի հոկտեմբերի 13-ի լույս 14-ի գիշերը, Ֆրանսիայի խորհրդարանի կողմից Հայոց ցեղասպանության մերժման համար քրեական պատասխանատվություն նախատեսող օրենքի ընդունումից երկու օր անց արձանը գողացվել էր, ապա 2007 թվականի հունիսի 24-ին կանգնեցվել էր նոր հուշարձան։ 2019 թվականին քաղաքում բացվել է Շառլ Ազնավուրի անունը կրող հրապարակ։ Եկեղեցի 1931 թվականից հայկական պատարագներները սկզբում տեղի էին ունենում Վիլ-դ'Ավրայի պողոտա 20 հասցեում, այսօր՝ դե լա Ռեսիստանս պողոտա: 1934 թվականին Շավիլի կառույցներից մեկը վերածվեց հայկական եկեղեցու։ Ներկայիս շենքի առաջին քարը՝ հավատացյալների ֆինանսավորմամբ, օծվել է 1957 թվականի փետրվարի 17-ին։ Սերովբե Մանուկյանն այն օծել է նույն թվականի դեկտեմբերի 15-ին։ 1984 թվականին փողոցը ստացել է «Rue du Père-Komitas» ՝ «Հայր Կոմիտաս» անվանումը։ Տես նաև Սուրբ Հովհաննես Մկրտիչ տաճար (Փարիզ) Ծանոթագրություններ Արտաքին հղումներ Eglise apostolique arménienne Saint-Grégoire l'illuminateur